EU Observer spekuleeris, et sotside fraktsiooni juht Martin Schulz ei pruugi saada jaanuaris valitud Euroopa Parlamendi järgmiseks presidendiks, sest ta on paljude Euroopa Rahvapartei fraktsiooni liikmete silmis nii antipaatne kuju, et EP kahe suurema fraktsiooni mitteformaalne kokkulepe seda ametikohta omavahel käest-kätte anda ei pruugi püsida ning EP presidendiks valitakse salajasel hääletusel hoopis liberaalide kandidaat.    See oleks Euroopa sotsidele teine suur löök pärast  DSK skandaali ning minu meelest igati tervitatav, aga samas vähetõenäoline. EU Observer märkis, et liberaalid ise on meelestatud ettevaatlikult. 2004. aastal seati kandidaadina üles Bronislaw Geremek, kes olnuks selles osas peaaegu täiuslik, kuid tema populaarsusest ei piisanud ja valiti ikka sots. Suuri lootusi ei ole seega mõtet hellitada. Tõenäoliselt valitakse tuleval aastal EP presidendiks mees, keda Briti euroskeptikud on nimetanud "räuskavaks eurofašistiks". Ivari Padar (SDE) ja teised fanaatilised euroföderalistid võivad siis muidugi rõõmustada.  Allikas: http://infopartisan.blogspot.com/